钦定古今图书集成/明伦汇编/闺媛典/第105卷 > 皇清十一 > 雷月孙妻伊好姑
## 钦定古今图书集成/明伦汇编/闺媛典/第105卷 > 皇清十一 > 雷月孙妻伊好姑

按《宁化县志》：“伊好姑，雷月孙妻也。年十九，美仪容。顺治三年九月，汀州新下，大帅李成栋率万骑自建宁入宁化，居民窜伏，伊扶姑匿乌路峡深山土窖中，三日无食。姑馁甚，强为姑举火。适兵移营，隔溪鱼龙村，遥见烟从山谷起，蹑之，遂获焉。姑泣曰：‘去此非汝罪，当忍之’。伊不答，逮入舟，理鬓肃衿，了无怨色。从容谓” 卒曰：“身既属汝，复何系为？” 卒欣为释缚，自袒而刺。舟至中流，奋身跃入白浪中。卒度不可得，以槊刀刺之。越二日，尸见刃锐洞腹。